text: <sssss>呢日行過Crostini Bakery & Cafe，見咁耐冇食咁就買咗啲餅返去屋企同人一齊食。之前都好似未見過呢個黃色嘅南瓜香蕉雲呢拿慕絲，於是就揀咗呢款。<sssss>佢最外層係光滑嘅黃色半透明jelly，入面就包住咗白朱古力雲呢拿慕絲、香蕉蛋糕同埋南瓜香蕉餡，再用曲奇餅做餅底，之後用咗金箔、椰絲同埋白朱古力牌做裝飾。我覺得佢嘅南瓜同埋香蕉嘅味道都唔係太突出，食起上嚟都幾甜同幾膩，對佢嘅印象平平，不過佢嘅賣相的確係幾吸引嘅。